Diari Oficial de la Generalitat Valenciana


Sumari del DOGV 1808, del 19-06-1992 (1992/825200)

RESOLUCIÓ de 22 de maig de 1992, de la Direcció General de Treball, per la qual es disposa el registre i la publicació del conveni col.lectiu de l'empresa Danone, SA.
----------------------------------------------------------------------------------------------------------------------------------------------------------------------

### Dades del document

Número de DOGV
:   1808

Data del DOGV
:   19-06-1992

Secció del DOGV
:   ALTRES DISPOSICIONS

Número del document
:   1992/825200


Data del document
:   22-05-1992

Organisme emissor
:   Conselleria de Treball i Afers Socials

Tipus de document
:   Resolució

Resolució de 22 de maig de 1992, de la Direcció General de Treball, per la qual es disposa el registre i la publicació del conveni col.lectiu de l'empresa Danone, SA.  
Vist el text articulat del conveni col·lectiu de treball de l'empresa Danone, SA, subscrit el dia 29 d'abril de 1992, d'una part per la representació de l'empresa i d'altra per la representació dels treballadors, presentat davant aquesta Direcció General de Treball el dia 15.05.92, i d'acord amb el que disposa l'article 90, apartats 2 i 3 de la Llei 8/1980, de 10 de març, Estatut dels Treballadors, i en el Reial Decret 1040/1981, de 22 de maig, sobre registre i dipòsit dels convenis col·lectius de treball, resolc:  
Primer  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la comissió negociadora, i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 22 de maig de 1992.   
El Director General de Treball:   
Eduard Montesinos i Chilet.  
Conveni col·lectiu de Danone, SA  
CAPITOL I Disposicions generals  
Preàmbul. Determinació de les parts  
Aquest conveni col·lectiu és concertat i, per tant, subscrit, d'una banda per l'empresa DANONE, SA, i d'altra pels treballadors d'aquesta, els representants dels quals, constituïts en comissió negociadora i reconeixent-se mútuament com a interlocutors vàlids, s'identifiquen en les actes que s'hi adjunten.  
Article primer. Ambit d'aplicació  
L'aplicació d'aquest conveni serà obligatòria per a tot el personal de Danone, SA, la categoria del qual estiga inclosa en els quadres salarials annexos i que preste els seus serveis en la zona d'explotació de València, composta pel centre de treball d'Aldaia, en les seues distintes activitats de producció i distribució i pels centres de distribució de Castelló i Alacant.  
Article segon. Ambit temporal  
Aquest conveni vigirà el dia de la seua formal aprovació, siga quina siga la data de la publicació al DOGV, i la seua duració serà pel període d'un any, fins al 31.12.92, llevat de les matèries per a les quals expressament s'estableix una vigència major en aquest conveni col·lectiu.  
No obstant això, les seues condicions sòcio-econòmiques, tindran els efectes establerts a partir de l'1 de gener de 1992.  
Article tercer. Denúncia  
La denúncia d'aquest conveni caldrà fer-la formalment i fefaentment, per qualsevol de les dues parts, mitjançant notificacions pertinents a l'autoritat laboral i a l'altra part, amb un temps mínim de dos mesos respecte de la data del seu venciment. De no fer-se aquesta denúncia, se'l considerarà prorrogat tàcitament per períodes successius d'un any de duració.  
Article quart. Absorció i compensació  
Les condicions sòcio-econòmiques establertes en aquest conveni absorbiran i compensaran els augments de retribució que hagen d'efectuar-se, atesa la disposició legal o de jurisprudència, resolució, ordenança o conveni de qualsevol classe, ben entès que l'absorció i compensació esmentades podran realitzar-se entre conceptes de distinta naturalesa, segons el còmput anual establert en les disposicions vigents.  
Article cinquè. Vinculació a la totalitat  
Les condicions pactades formen un tot orgànic i indivisible, i ambdues parts manifesten que llurs respectives vinculacions a allò convingut tenen el caràcter de compromís per a la totalitat de les clàusules pactades.  
Articles sisè. Comissió Mixta d'Interpretació i Vigilància  
Els dubtes, qüestions i divergències que amb motiu de la interpretació i compliment d'aquest conveni es susciten, seran sotmesos, amb les instàncies prèvies i preceptives, a la consideració de la Comissió Mixta d'Interpretació i Vigilància del Conveni, la qual estarà constituïda per 6 membres de cadascuna de les parts, tot això sense perjudici de les atribucions que la legislació vigent concedeix a l'autoritat laboral i a la jurisdicció de treball.  
La citada comissió es reunirà, a instàncies d'una de les parts, quan ho requeresquen els assumptes a tractar i, com a màxim, durant els primers deu dies de cada trimestre natural de l'any.  
Si coincidint amb les reunions de la comissió, s'han de tractar ternes relacionats amb Castelló, s'hi incorporaran els delegats de personal del referit centre.  
CAPITOL II Llocs de treball específics  
Article seté. Suplent-monitor  
Es el venedor seleccionat per la seua vàlua professional i complet coneixement dels repartiments i dels clients, i exercirà les funcions següents:  
- Realitzar les suplències que calguen per tal de substituir els altres venedors del sector i fer el repartiment, quan aquests s'absenten pels motius que siguen.  
- Formar els nous venedors en l'adequada execució de llur treball, i ajudar-los i menar-los en la consecució dels objectius.   
- Ensenyar als nous venedors les tècniques habituals de l'autovenda i instruir-los sobre les normes comercials de l?empresa.  
- Aportar als altres venedors tota la seua experiència dels repartiments i el seu coneixement dels clients.  
- Prestar un suport especial als venedors amb menor experiència o habilitat per a la venda.  
- Seguir especialment de prop els repartiments que presenten dificultats i problemes, com ara les vendes baixes, devolucions elevades, presència de clients molt importants, alta penetració de la competència o altres incidències similars.  
- Auxiliar el supervisor del sector en les activitats següents:  
\* Col·locació i manteniment de publicitat en el punt de venda.  
\* Col·locació i exhibició de productes en els expositors frigorífics.  
\* Accions de promoció de tot tipus.  
\* Demostracions.  
\* Llançament de nous productes.  
\* Reestructuració de repartiments.  
\* Realitzar qualsevol missió que li siga encomanada pel seu supervisor o en absència d'aquest, pel cap de centre, i que estiga relaciona(la amb la venda.  
Article vuité. Repartidor-venedor  
Es el productor que té com a missió principal fer la distribució i lliurament de productes als clients de l?empresa, prendre nota de les comandes que aquests li facen, estar a càrrec del cobrament i liquidació de les vendes al comptat que se li encomanen í col·locar publicitat.  
Realitzarà la càrrega i descàrrega del vehicle que se li assigne, podent-ne ser el conductor, en aquest cas en tindrà cura de la conservació, neteja i bona presentació.  
Quan el seu treball no absorbesca la meitat de la seua feina comuna, podrà ser destinat a altres comeses adequades en l?empresa.  
L'activitat laboral del personal en aquest servei, per bé que subjecta a les directrius de l?empresa, es desenvolupa amb relativa independència, conseqüentment el ritme i la intensitat del seu treball depén en gran manera del caràcter específic i particular de la seua tasca i, per tant, a més dels emoluments que perceben amb caràcter general els altres productors, aquest personal tindrà assignada una prima i un incentiu a la venda, í ambdós quedaran reflectits en aquest conveni, de tal manera que cobresca una eventual prolongació de la seua jornada, a causa de les especials incidències del seu treball.  
Article nové. Prevendista  
Es el repartidor-venedor la missió principal del qual consisteix a determinar la comanda en quantitat i varietat per aconseguir l?estoc ideal que cobresca les possibilitats de venda, i responsabilitzar-se de mantenir l?òptima exposició dels productes en el mural frigorífic, i del material d'animació de vendes i la senyalització de murals; tot això en els clients del seu àmbit que permeta aconseguir els objectius comercials establerts mantenint una òptima imatge d'empresa.  
Per a la realització d'aquesta missió, les tasques més significatives són:  
- Determinar la comanda.  
- Presentació de nous productes i promocions.  
- Argumentació de la venda.  
- Processar ep la terminal portàtil la informació sobre el client.  
- Col·locar, reposar i exposar el producte en el mural frigorífic.  
- Efectuar el seguiment de preus de venda al públic i promocions.  
Article deu. Reposador-merchandisser  
Es el repartidor-venedor que té com a missió principal mantenir la millor exposició dels productes en el mural frigorífic i calcular en quantitat i varietat el producte ideal per cobrir les possibilitats de vendes de l'establiment o establiments (hipermercats, cash & carry, supermercats, etc.), que se li hagués encomanat.  
Per a la realització d'aquesta missió, les tasques més significatives que realitza són:  
- Carregar, descarregar i transportar el producte del centre als establiments corresponents.  
- Controlar la recepció del producte i realitzar els moviments necessaris en l?establiment.  
- Etiquetar el producte amb el PVP.  
- Col·locar, exposar i rotar el producte en el mural.  
- Controlar, anotar i retirar el producte no comercialitzable.  
- Confeccionar i traslladar al centre distribuïdor les anotacions de quantitat de producte necessari.  
- Atendre i conservar en òptim estat d'exposició l?espai assignat de mural frigorífic i els elements de material promocional i d'animació de vendes.  
Article onze. Subministrador  
Es el productor adscrit a un centre distribuïdor que té com a missió principal el subministrament, per comanda, del producte als clients assignats, mantenint una escaient imatge de l'empresa.  
Entre altres, aquestes seran les seues funcions:  
- Transportar i lliurar la mercaderia en els punts de subministrament, i sol·licitarà la conformitat de qui la rep.  
- Retirar i comprovar les devolucions del producte i els elements d'embalatge i transport, així com la documentació corresponent.  
- Tenir cura del manteniment, neteja, conservació i bon funcionament dels mitjans que l'empresa posa al seu servei.  
- Realitzar, al centre distribuïdor, la descàrrega i liquidació diària.  
Article dotze. Transportista de ruta  
Es el productor que té com a missió principal realitzar el transport del producte i els seus elements de col·locació entre els centres de distribució, estant al seu càrrec la conducció del vehicle de gran tonatge que se li assigne, i en tindrà cura per a la seua conservació, neteja i bona presentació.  
Col·laborarà primordialment en la càrrega i descàrrega del vehicle als punts de destinació, sempre que les limitacions legals horàries no li ho impedesquen, per ser el principal responsable del transport, que haurà de ser fet amb la major diligència i brevetat permesa per causa de la naturalesa peridora del producte.  
L'activitat laboral del personal en aquest servei, encara que subjecta a les directrius de l?empresa, es desenvolupa amb relativa independència, la qual cosa fa que el ritme i la intensitat del seu treball depenen, en gran manera, del caràcter específic i particular de la seua tasca i, per tant, a més dels emoluments que perceben amb caràcter general els altres productors, aquest personal tindrà assignada una prima i un quilometratge, quedant ambdós reflectits en aquest conveni, de tal manera que cobresca una eventual prolongació de la seua jornada, a causa de les especials incidències del seu treball.  
CAPITULO III  
Disposicions econòmiques  
Article tretze. Salari  
a) Caràcter general.  
S'acorda establir per a les distintes categories professionals les percepcions fixes anuals, distribuïdes en salaris base, complements salarials i gratificacions extraordinàries, transcrites en els quadres annexos d'aquest conveni, que, per ser superiors al salari mínim interprofessional, no estaran afectats per les possibles elevacions legals d'aquest.  
L'increment salarial general per a enguany és del 7,5%. S'hi afegeix una quantitat addicional que ha estat repartida proporcionalment entre aquells salaris que tenien diferències respecte a un salari tipus establert.  
b) Clàusula de revisió salarial  
Cas que l?índex de Preus al Consum establert per l?INE registrés al 31.12.92 un increment superior al 6% es faria una revisió salarial tan prompte es constate oficialment aquesta circumstància, en l?excés sobre la indicada xifra. Aquest increment s'abonarà amb efecte de l'1 de gener de 1992, i per a dur-lo a terme es prendran com a referència els salaris de 1991 utilitzats per a realitzar els augments pactats.  
S'hi consideraran exclusivament:  
- Quadres salarials, en cadascun dels conceptes.  
- Incentius.  
- Quilometratge.  
La revisió salarial corresponent a 1992, es pagarà en una sola paga dins el primer trimestre de 1993.  
Article catorze. Primes o plus  
a) Condicions econòmiques i primes dels suplents-monitors.  
1. Salari fix del venedor oficial 1ª.  
2. Incentius com a la ruta de major venda del sector.  
3. Prima al lloc de treball.  
Valor de la prima 1992: 565 FITA brutes/dia.  
Meritades pels dies de treball efectiu, amb el descompte dels dies d'absentisme quan es produesquen.  
Aquesta prima desapareix quan el suplent-monitor passa a exercir altre lloc de treball, siga aquest de superior o inferior categoria.  
b) Condicions econòmiques i primes del subministrador.  
1. Salari fix segons quadre-annex.  
2. Prima al lloc de treball.  
Valor de la prima 1992: 1.140 PTA brutes per dia efectiu de treball.  
Aquesta prima desapareix quan el subministrador passa a exercir altre lloc de treball, siga aquest de superior o inferior categoria.  
c) Prima per ruta llarga.  
Per tal de compensar l?esforç requerit en determinades rutes de la zona, de recorregut superior a 160 km. S'estableix un complement salarial de lloc de treball, consistent en 264 PTA diàries, que s'abonaran al productor que en cada moment realitze la ruta i per cada vegada que la realitze, i no serà per tant, consolidable en la persona.  
d) Prima de terminació de tasca.  
Especialment per a les categories professionals de venedors i transportistes de ruta, s'estableix una prima ascendent a 1.443 PTA, en concepte de terminació de tasca, i es podran compensar els excessos de jornada setmanal d'aquests productors en còmput anual. Aquesta prima es merita durant 6 dies setmanals (314 dies anuals) quedant englobades en les percepcions fixes assenyalades en l'article 12 i taules adjuntes.  
e) Primes festives.  
El treballador que realitze jornada en diumenge o dia festiu cobrarà una prima equivalent a 205 PTA per hora de treball feta sense distinció de categories.  
Per al personal de distribució (càrrega i mecànics) i centres distribuïdors, que per necessitats d'organització del treball haurà d'iniciar la seua jornada en diumenge o festiu nit percebrà, a més dels plusos de nocturnitat i -festivitat que li pertoquen, un plus de 2.000 PTA.  
f) Plus de nocturnitat.  
S'estableix un plus de nocturnitat consistent en 210 PTA per hora de treball feta, entre les 22 i les 6 hores, sense distinció de categories.  
Article quinze. Salaris variables  
a) Incentius:  
S'estableix un incentiu sobre la venda realitzada pels repartidors venedors, que serà permanent, sense que siga possible incrementar-la pels possibles llançaments o promocions comercials, ascendent a 0,63 PTA per unitat estàndard venuda.  
Sistema de conversió a unitats estàndard.  
1. La base de càlcul serà el PVE dels sabors.  
2. El càlcul es realitzarà dividint:  
   
A fi de simplificar el factor de conversió, s'arrodonirà el resultat per damunt o davall 0,5.  
3. Per al càlcul dels nous productes, s'utilitza la mateixa fórmula anterior, amb aplicació de la tarifa vigent.  
 % canvis acceptats  
Denominació U. estàndard sense deducció al venedor  
   
Iogurt nat sabors 1 2  
Desnatats i amb fruit 1 2  
Enriquits 3 2  
Agrup. nat. sabors 7 2  
Agrup. amb fruites 11 .2  
Bio natural 5 2  
Bio Fruites i sucs 6 2  
Bio fibres 7 2  
Dan'up 800 mad, pp-c 5 2  
Dan'up mad-PI, lm-li, fbos 6 2  
Dan'up 200 2 2  
Gelifícat 1 2  
Flams, arròs, cremes i quallada 1 2  
Mousse 2 2  
Copa 100 i 150 4 2  
Formatges desnatats 2 3  
Speis, 250 3 3  
P.S. nat. sabors 5 3  
P.S. amb fruites 6 3  
P.S. lleuger 6 3  
RS. amb xocolata 6 3  
RS. combi. i fr.cere. a 3  
Gervais nat. i pernil 5 3  
Gervais blau, salmó i f. herbes 4 3  
La conversió d'unitat física el temps. No tindrà, per tant, davant possibles variacions de preus.  
a unitat estàndard no es revisa amb modificació el factor de conversió,  
La prima sobre les unitats estàndard és única.  
Els futurs increments en la retribució variable s'establiran sobre la prima i no sobre el número d'unitat estàndard.  
La comunicació i comentaris amb els venedors sobre la retribució variable es farà en termes d'unitat estàndard, el que implica una, sola prima.  
L'esmentat incentiu compensarà, conjuntament amb la prima de terminació tasca, una eventual prolongació de jornada en els repartiments, per la qual cosa no hi haurà hores extraordinàries, i es podrà compensar la jornada d'aquests productors en còmput anual.  
En el supòsit de les vendes efectuades entre dos venedors, sempre que l'acompanyant no siga un suplent i que l'acompanyament es produesca a requeriment del venedor, s'abonarà la meitat de l?incentiu aconseguit en la venda.  
\* Autovenda:  
S'estableix un incentiu sobre la venda realitzada pels repartidors - venedors, que serà permanent, sense que es puga incrementar pels possibles llançaments o promocions comercials, ascendent a 0,9265 QTA per unitat estàndard venuda.  
\* Incentius prevenda:  
S'aplicarà a la següent escala:  
- 75849 unitats: 0,2420 FAX.  
- 75752 - 150000 unitats: 0,8352 MZB   
-150001 ... unitats: 0,5312 VVD  
b) Quilometratge:  
S'estableix a favor dels transportistes de ruta la quantitat que a continuació s'assenyala per km reconegut, en contraprestació d'una eventual prolongació de jornada, la qual serà compensada conjuntament amb la prima de terminació de tasca, per tant en la citada activitat no hi haurà hores extraordinàries, i es podrà compensar la jornada d'aquests productors en còmput anual:  
Camió: 7,40 PTA km.  
Tràiler: 9,60 PTA km.  
Als centres distribuïdors i de distribució regional, quadrimestralment, es procedirà a realitzar un seguiment i anàlisi respecte a les desviacions, tant dels incentius com del quilometratge, en relació a la mitja del centre. Per a això es crearà una comissió formada pels caps de l?esmentat centre i comité o delegat de personal, els quals proposaran solucions correctores.  
Article setze. Antiguitat  
Sobre el salari base d'aquest conveni gaudirà el treballador de quinquennis, al 5% en nombre il·limitat, que començarà a comptar-se des del dia en què haja començat a prestar els seus serveis en l?empresa, i es meritarà a partir del primer dia del més següent en què es complesca. L'antiguitat e ' s calcula sobre el salari base que corresponga a la categoria assignada al productor, i a pagar en 15 mensualitats.  
Article disset. Gratificacions extraordinàries  
Les gratificacions extraordinàries.  
Les gratificacions extraordinàries a abonar el personal seran les que s'indiquen tot seguit:  
- Març: 23.000 PTA  
- Juliol: 25.000 PTA  
- Desembre: 25.000 PTA  
Els referits imports, iguals i fixos per a totes les categories incloses en aquest conveni, s'incrementaran en qui corresponga, amb l'import de 30 dies d'antiguitat.  
Les dates d'abonament de les citades gratificacions, s'avançaran un mes sobre la data prevista sempre que els processos administratius ho permeten.  
Article divuit. Hores extraordinàries  
A favor de tots els treballadors sotmesos a horari estricte s'estipula com a import de totes les hores que ultrapassen les ordinàries, les quanties que s'especifiquen en el quadre annex 3, d'acord amb la categoria i antiguitat que tinga el treballador a l?hora de la meritació.  
Amb caràcter general l?execució de les hores extraordinàries serà voluntària, tret de les que hagen de fer-se derivades de necessitats productives, de distribució, relacionades amb la naturalesa perible del producte; com també les originades per tasques de manteniment i, en general, les previstes en l'article 35.3 de l?Estatut dels Treballadors.  
A aquest efecte, s'informarà anualment a la Comissió Mixta d'Interpretació i Vigilància del Conveni de l?estimació d'hores estructurals necessàries, la realització de les quals es comunicarà i signarà mensualment pel comitè d'empresa, i es trametran a la Conselleria de Treball i Afers Socials com a hores estructurals les previstes en el RD 1858/81, de 20 d'agost.  
Amb caràcter general, no es superaran les 80 hores extraordinàries anuals i es procurarà mantenir el caràcter rotatiu en la realització d'aquestes hores entre els components de cada secció o centre de treball, sempre que l?organització del treball ho permeta.  
Article dinou. Dietes  
Dietes en comissió de serveis.  
Les dietes per desplaçaments en comissió de serveis es pacten amb els imports següents:  
- Dinar: 1.300 PTA  
- Sopar: 1.225 PTA  
- Desdejuni: 435 PTA  
- Allotjament: 1.400 PTA  
Total: 4.360 PTA  
La dieta només es percebrà si se'n fa un ús efectiu i sempre d?acord amb les necessitats de treball.  
CAPITOL IV Disposicions laborals  
Article vint. Jornada i horaris  
El personal subjecte a horari realitzarà amb caràcter general i en còmput anual la jornada efectiva de 1.778 hores anuals, el que equival per a 1992.ª dos dies de lliurança per ser any de traspàs.  
Qualsevol modificació que per llei efecte la jornada laboral, vigirà en els termes, condicions i terminis que determina aquesta, amb absorció en tot cas de la millor aplicada en el conveni, sense perjudici del subsegüent acord sobre la manera d'aplicar la hipotètica reducció.  
La reducció de jornada pactada per a aquest col·lectiu es portarà a efecte de la manera següent:  
\* Explotació: a realitzar en dissabte; amb això aquest col·lectiu haurà de treballar 9 dissabtes, atés que hi ha un dissabte (15/8), que és festiu.  
\* Distribució:  
- Lliurament de producte: a realitzar en dissabte.  
- Càrrega-descàrrega: 2 dies a acordar amb els components de la secció en el termini de 15 dies des de la firma del conveni.  
\* Comercial: en el termini de 15 dies després de la firma del conveni s'establirà el sistema de lliurança. L'estudi, pel que fa a possibilitats, es realitzarà en el mateix c. distribuïdor.  
Per al personal de vendes i de transport:  
\* Transport: lliurança de 14 dies: 9 dissabtes, 4 dies a petició pròpia i 1 dia a determinar per l?empresa.  
\* Autovenda: lliurança de tots els dissabtes a excepció de:  
- Una guàrdia d'un repartiment.  
- Les setmanes en què hi haja algun festiu, eixirien tots els repartiments.  
Als centres distribuïdors, mitjançant una reunió dels caps del centre i de representants del comitè, s'estudiaran els repartiments de dissabte organitzats com a guàrdia, a fi d'analitzar la possibilitat de millorar els esmentats repartiments en el seu contingut i freqüència, segons el tipus de clients visitats i dels resultat comercial de les visites.  
\* Prevendistes i subministradors: el mateix sistema de lliurança que l'any passat, i la seua jornada laboral serà de cinc dies de treball realitzats de dilluns a dissabte. Per a això, per cada setmana en què no hi haja cap festiu, meritaran un dia de lliurança, del qual gaudiran de dilluns a dimecres o de dijous a dissabte, segons els torns establerts, en la tercera setmana en què hauran acumulat tres d'aquests dies.  
Atesa la impossibilitat d'establir un control estricte de la duració de la tasca assignada al personal de venda, per la mateixa naturalesa de les funcions d'aquest personal i amb la intenció d'evitar la possibilitat d'abusos, tant per excés com per defecte, s'acorda que el mòdul de referència de duració de la jornada del venedor, en còmput anual serà l'acordada per al personal sotmés a jornada estricta de 1778 hores a l'any, amb un marge addicional de 80 hores i que estan degudament compensades amb la prima de terminació de repartiment.  
Es publicarà el quadre d'horaris, generals i especials, en aplicació de les jornades anuals pactades, d?acord amb les necessitats d'organització del treball de cada centre o secció.  
Article vint-i-u. Vacances  
El personal fix,- qualsevol siga la seua categoria, tindrà dret a unes vacances retribuïdes de 26 dies laborables (s'entén com a laborables també els dissabtes).  
Aquesta retribució inclourà les percepcions fixes diàries establertes en el quadre annex 2 d'aquest conveni. El personal venedor, transportista de ruta i subministrador percebrà durant les vacances, la mitjana dels incentius o quilometratge o prima meritat individualment durant els últims 6 mesos de treball efectiu.  
La resta del personal inclòs en quadres, rebrà durant les vacances la mitjana de les quantitats rebudes individualment pels conceptes de nocturnitat i festivitat, durant els últims 6 mesos de treball efectiu.  
Les quantitats s'abonaran proporcionalment en mòduls mínims d'una setmana. A les persones que isquen a principi de mes, se'ls abonarà, sempre que els processos administratius ho permeten, en la nòmina del mes anterior.  
El calendari de vacances s'establirà en cada centre de treball o secció, per sistema rotatiu, excepte pacte distint anterior. El treballador coneixerà els dies que li corresponguen 2 mesos abans, si més no, del començament del seu gaudi, que es produirà de la manera assenyalada en el calendari acordat. Si arribada l?hora del gaudi no pogueren iniciar-se per raó d'absentisme, circumstàncies extraordinàries de treball o altres anàlogues, s'establirà individualment, el nou període assignat, d'entre els que queden lliures, sense alterar-hi el calendari de gaudiment dels restants components del centre de treball o secció.  
La modificació del sistema rotatiu per altre distint, s'haurà de produir amb acord de la totalitat dels components, de la secció o centre de treball que el proposen.  
Les vacances s'acordaran anualment amb el cap de cada secció i/o centre de treball, amb la participació de tot el personal afectat i els seus representants legals, i es publicarà el calendari establert perquè siga de general coneixement. Així mateix s'acordaran en cada centre de treball o secció, les possibles substitucions de festes locals o jornades especials de compensació adequats a cada cas.  
El treballador que, iniciades les seues vacances, haja d'interrompre-les per ILT, s'haurà de reincorporar al treball en la data prevista, si es troba en situació d'alta o en tot cas quan aquella es produesca. Els dies de vacances pendents es gaudiran tan prompte com serà possible respectant els torns establerts en el seu centre de treball o secció.  
Com a regla general se seguiran els següents criteris generals:  
- Torns de vacances de mesos naturals, i es gaudiran la resta de dies pendents en el mes de novembre i amb dates prefixades.  
- Possibilitat de gaudi en dos períodes amb acord dels components de la secció.  
- Ordre individual d'elecció de vacances: el mateix establert en cada secció homogènia durant 1991.  
- Es respectarà l'organització d'aquells centres de treball o serveis que es consideren més favorables.  
S'acorda que, per a l'any 1992, les vacances es gaudiran en 9 mesos (de març a octubre, i el mes de desembre en període continuat), en les següents condicions:  
- El 50% del personal les realitzarà en estiu.  
- La resta de personal en els altres cinc mesos.  
- Gaudi a partir d?1 de març de 1992.  
S'estableix una gratificació de 20.000 PTA als qui per torn hagen de gaudir les seues vacances en els mesos de març, abril, maig, octubre i desembre.  
Per a 1993: les vacances es realitzaran durant els dotze mesos de l'any, amb la condició que el 50% del personal, per seccions i proporcionalment, les gaudesca durant els quatre mesos d'estiu. La resta de personal les gaudirà també proporcionalment en els altres mesos de l'any, i percebran les següents compensacions d'acord amb el torn que els corresponga i en la forma que tot seguit es detalla:  
- Juny i setembre: 10.000 PTA  
- Maig i desembre: 25.000 PTA  
- Gener, febrer, març, octubre i novembre: 45.000 PTA  
- Març/abril (\*): 25.000/45.000 PTA  
(\*) En el mes en què coincidesca la Setmana Santa es pagarà la compensació menor.  
Article vint-i-dos. Llicències amb retribució  
El personal de l'empresa tindrà dret a sol·licitar la llicència amb sou en qualsevol dels casos següents:  
a) Matrimoni del treballador: 15 dies naturals.  
b) Mort o malaltia greu de cònjuges, pares, pares polítics, i fills naturals, 3 dies naturals. Per la intervenció quirúrgica que calga anestèsia o per l'internament en clínica que necessite acompanyant, dels familiars esmentats, 2 dies naturals.  
c) Mort o malaltia greu de germans, germans polítics, néts i avis, 1 dia natural. Quan la mort s'esdevinga en dia festiu, i el sepeli haja d'efectuar-se l'endemà, el permís es computarà en cas necessari en el dia laborable que corresponga.  
d) Quan la mort o la malaltia greu obligués a efectuar desplaçament a una altra província situada a una distància superior a 250 km, la llicència dels 2 apartats precedents s'ampliarà a 5 i a 3 dies naturals respectivament.  
e) Per trasllat de domicili, 1 dia natural.  
f) Part de l'esposa, 4 dies naturals.  
Si entre els dies naturals que correspon existeix cap festiu s'ampliarà el nombre de dies de permís en la mateixa quantitat.  
g) Pel temps indispensable per al compliment d'un deure inexcusable de caràcter públic i personal, fins a 3 dies naturals.  
La retribució dels dies de llicència inclouran les percepcions fixes diàries, contingudes en el quadre annex 2 d'aquest conveni, exclusivament.  
L'empresa es reserva la facultat de sol·licitar justificants acreditatius de les situacions que motiven els permisos i llicències, com també el grau de gravetat de les malalties.  
Article vint-i-tres. Visites a l?especialista mèdic de la SS  
Quan per prescripció facultativa dels serveis mèdics de la SS, el treballador haja d'assistir a l?especialista mèdic de la SS coincidint amb el seu horari de treball, hi disposarà, i per una vegada a l'any, del temps indispensable per assistir a la visita. Aquesta absència es considerarà com a permís retribuït amb l'aportació prèvia del corresponent justificant.  
Quan aquesta prescripció facultativa siga realitzada pel serveis mèdic d'empresa, s'aplicarà el que disposa el paràgraf anterior sense cap limitació quant al nombre de visites prescrites.  
Article vint-i-quatre. Llicències sense retribució  
Cas de defunció del cònjuge del treballador amb fills menors d'edat, aquest podrà beneficiar-se d'una llicència sense sou ni altra percepció econòmica, i amb l?efecte de l'excedència forçosa amb reserva del lloc de treball, per un període no superior a tres mesos comptadors des de la data de la defunció.  
Article vint-i-cinc. Promocions  
En totes les categories incloses en els quadres del conveni, es faran per convocatòria a publicar en tota la zona regional, amb indicació dels requeriments de cada lloc i realització de les proves oportunes amb presència d'un membre del comitè d'empresa o delegat de personal i informació sobre aquesta.  
Article vint-i-sis. Treball de superior categoria  
Tot productor que realitze de manera continuada el mateix treball i amb igual rendiment que altre de categoria superior, rebrà des de l?inici de la substitució la retribució corresponent al lloc ocupat. Són exceptuats d'aquest règim els casos de promoció de categoria, en què s'assenyalarà de manera específica el règim de retribució, els terminis d'adaptació i altres circumstàncies d'aquesta.  
En els casos de substitució, si transcorreguts 6 mesos continuats o 6 mesos discontinus en el termini de 24 mesos, el productor es mantingués en un lloc de categoria superior, podrà efectuar-se la reclassificació professional adient, o sol·licitud de l?interessat amb l?informe previ final del desenvolupament professional.  
En les substitucions de duració inferior a una setmana, per raons de còmput i control administratiu, s'acumularan els dies realment efectuats, fins totalitzar blocs d'un mínim de 6 dies a l'efecte del seu abonament.  
Quan un lloc de treball administratiu es veja afectat per noves tecnologies o modificació substancial de funcions, es revisarà el nivell salarial establert per a aquest.  
Article vint-i-set. Treball de categoria inferior  
Si per necessitats peremptòries o imprevisibles de l'activitat productiva, calgués destinar un treballador a tasques corresponents a categoria inferior a la seua, només podrà fer-se pel temps imprescindible, i es mantindrà la retribució i altres drets derivats de la seua categoria professional i es comunicarà als representats legals dels treballadors. De no complir-se açò, el treballador podrà exercitar el que preveu l'article 41.3 de l?Estatut dels Treballadors.  
CAPITOL V Seguretat i higiene en el treball  
Article vint-i-vuit. Seguretat i higiene en el treball Ateses les disposicions legals sobre aquesta matèria, ambdues parts es comprometen a afavorir i a impulsar les accions de tipus preventiu, divulgatiu i formatiu, tenint cura de l?observança de les regles de treball que s'adopten i informant al Comitè de Seguretat i Higiene en el Treball, de les possibles deficiències que poguessen originar accidents de treball.  
Als centres distribuïdors es designarà un vigilant de seguretat, qui actuarà en col·laboració amb el cap de centre, i informarà periòdicament el comitè d'empresa o delegat de personal, de les actuacions en aquesta matèria, amb alçament d'acta dels assumptes tractats.   
L'empresa facilitarà als vigilants de seguretat, en llur localitat, i a un membre dels representants dels treballadors designat per aquests del Comitè de Seguretat i Higiene, l'assistència almenys una vegada a l'any a cursets o conferències relacionats amb llur especialitat i impartides per un centre oficial.  
Article vint-i-nou. Revisió mèdica  
Amb una periodicitat anual, tot treballador passarà una adequada i completa revisió mèdica, i a l?interessat se li comunicaran els resultats d'aquesta a instància seua.  
Els serveis mèdics facilitaran als treballadors amb motiu dels preceptius reconeixements anuals, la cartilla o fitxa sanitària oficial, formalitzada adientment, i s'hi afegiran si cal les recomanacions o observacions mèdico-preventives escaients, a la vista del resultat de les proves fetes.  
Article trenta. Roba de treball  
L'empresa dotarà el personal inclòs en aquest conveni de la roba de treball idònia per tal d'exercir els seus treballs respectius.  
El personal d'auto-venda i transport rebrà les peces de treball següents:  
Roba d'estiu:  
- 3 camises,  
- 2 pantalons,  
- 1 parell de sabates.  
Tot el personal que reba peces de treball s'obliga a utilitzar-les només durant l'exercici de les seus funcions, i es responsabilitzarà del seu bon ús i conservació. Quan se li lliure la nova roba tornarà l'antiga, dins la setmana següent.  
CAPITOL VI Disposicions generals  
Article trenta-u. Retribució en cas de malaltia comú o accident no laboral.   
Cas de malaltia comú o accident no laboral, l?empresa abonarà el complement necessari perquè juntament amb les prestacions econòmiques de la Seguretat Social, el treballador perceba, a partir del primer dia de la baixa, el 100% de les percepcions salarials, de la base reguladora diària, deduïdes les dotzenes parts de les pagues extraordinàries.  
En el cas dels venedors, transportistes i subministradors, s'abonarà la mitjana d'incentiu i quilometratge i prima dels sis darrers mesos efectius de treball anteriors a la data de la baixa.  
Aquests beneficis s'obtindran sempre que es donen aquestes circumstàncies:  
a) L'índex d'absentisme de cada centre i/o secció considerant la plantilla afectada per. aquest conveni, no haurà de sobrepassar el 4% de la mitjana mensual en els dotze últims mesos.  
b) De superar-se aquest índex del 4% en l?àmbit de centre i/o secció, es realitzarà el càlcul a nivell individual, i deixarà de percebre els complements establerts en el paràgraf primer d'aquest article el treballador que individualment ultrapasse el 5% mensual acumulat en els dotze mesos anteriors a la data de la baixa.  
c) Les persones que sobrepassen els 50 dies continuats de baixa per malaltia comú o accident no laboral, es beneficiaran de la prestació econòmica expressada en el paràgraf primer d'aquest article, amb independència de l?índex d'absentisme tant en l?àmbit de centre i/o secció com en l'individual. Les baixes per descans maternal rebran idèntic tractament.  
d) El càlcul dels índexs d'absentisme es realitzarà mensualment, depenent de la situació de cada mes l'abonament dels complements més amunt establerts.  
e) L'empresa es reserva la facultat de sol·licitar dels organismes pertinents, tots els reconeixements mèdics que crega avinents de qualsevol treballador en situació de baixa.  
Els casos de malaltia que necessiten intervenció quirúrgica o internament en clínica o sanatori s'assimilaran pel que fa a llur tractament al que estableix l'apartat c). Aquest benefici es fa extensiu al temps de duració de la convalescència en ambdós supòsits.  
Als efectes establerts en aquest article, s'exclou del còmput de l'índex d'absentisme el motivat per accident laboral, llicències amb retribució, vagues legals i ús d'hores sindicals.  
Article trenta-dos. Retribució en cas d'accident laboral  
Cas d'accident laboral, l'empresa abonarà la diferència entre allò satisfet per l'entitat asseguradora i la totalitat del salari íntegre, mitjana dels 3 mesos normals anteriors, des del primer dia de l'accident. Els beneficis d'aquest complement seran percebuts pel treballador durant el temps que, d'acord amb la llei d'accident de treball, l'entitat asseguradora estiga obligada a satisfer la prestació. Se faculta l'empresa a retirar aquesta millora en els casos de frau o allargament indegut de la baixa, i es reconeix a aquest efecte, la facultat inspectora de l'empresa establerta en l'article anterior.  
Article trenta-tres. Premi de no absentisme  
S'estableix un premi de 17.415 PTA brutes anuals pagadores transcorregut l'any natural, per als treballadors el salari dels quals figure en els quadres annexos que no hagen tingut cap falta d'assistència al treball durant aquest període. No es consideraran absències del treball, a efectes de la meritació del premi, les vacances, llicències amb retribució i ús d'hores sindicals.  
Article trenta-quatre. Ajuda escolar  
A fi de col·laborar al sosteniment de les càrregues que suposen als productors els estudis de llurs fills en edat escolar, s'estableix en 3.350 PTA l'ajuda escolar concedida per l?empresa des del mes de setembre al de juny de cada curs, ambdós inclosos, per a tot productor i per fill que tinga de 4 a 18 anys complerts el mes de setembre, en què comença a meritar aquesta ajuda.  
S'hi podrà sol·licitar a títol individual que els beneficiaris d'ajudes a favor de fills en edats de 4 a 5 anys acrediten llur escolarització. En els supòsits de fills en edats de 16 a 18 anys, hi haurà l?obligació de presentar certificat de matrícula del curs reconegut pel Ministeri d'Educació i Ciència o conselleria, si és el cas.  
En el supòsit que ambdós cònjuges pertanyessen a l?empresa, només rebrà aquesta ajuda un d'ells.  
Els treballadors que durant l'any 1992 es matriculen per cursar estudis oficials de tipus mitjà-superior, podran obtenir ajuda econòmica, amb el límit màxim dels imports assignats a l'ajuda escolar per a fills d'empleats, abonables d'una sola vegada, quan es puga acreditar documentalment haver aprovat el 50% de les assignatures del curs, entre les convocatòries de juny i setembre.  
Article trenta-cinc. Fills amb reducció psico-física  
S'estableix una ajuda econòmica mensual de 18.650. PTA a favor dels treballadors que tinguen fills en aquestes situacions a fi de col·laborar en les càrregues que aquestes representen a la família.  
Amb aquesta finalitat, s'entendrà que hi ha capacitat física o mental disminuïda quan, segons el parer dels facultatius mèdics que la direcció determine en cada cas, l'afectat es trobe, en el seu conjunt, amb unes reduccions anatòmiques o psíquiques que representen si més no, el que determina l?INSS per a aquests casos.  
El personal fix, amb fills en edats entre 0 i 16 anys, que pogués acreditar despeses extraordinàries habituals, motivades per reduccions psíquiques que requeresquen tractament mèdic mantingut podrà sol·licitar individualment ajudes temporals de quantia màxima similar, mentre es mantinga el motiu que ocasionà la despesa a realitzar.  
En el supòsit que ambdós cònjuges pertanguen a l'empresa, només cobrarà aquesta ajuda un d'ells.  
Article trenta-sis. Servei militar -  
Tot productor fix de plantilla que hagués de cessar temporalment en el servei de l?empresa pel compliment dels seus deures militars, rebrà íntegres dues mensualitats del seu salari i les percebrà en els mesos de juliol i desembre, sempre que en aquests mesos perdure la seua incorporació al servei militar.  
Suposat que el productor referit en el paràgraf anterior tingués carregues familiars en el moment de la incorporació a files o durant la seua permanència per lleva Obligatòria percebrà de l?empresa les quantitats reflectides tot seguit:  
1r. Esposa: valor de 5 punts  
2n. Fills: valor de 2 punts  
3r. Mare: valor de 3 punts  
El valor econòmic de cada punt serà de 3.692 PTA mensuals.  
Article trenta-set. Jubilació  
El treballador que es jubile en complir l'edat de 64 anys no parirà reducció de la seua pensió de jubilació sempre que cobresca el període de manca, perquè l'empresa contracte altre treballador amb una duració d'un any, d'acord amb la legislació vigent.  
Els treballadors que decidesquen jubilar-se anticipadament percebran un premi consistent en el nombre de mensualitats de sou base, segons l'edat i anys d'antiguitat, que tinga cada qual en el moment de la jubilació, segons s'especifica en el quadre següent:  
 Antiguitat  
Edat 10/15 anys 16/20 anys Més de 20 anys  
   
60 l mens. 11 mens. 12 mens.  
61 7 mens. 8,5 mens. 10 mens.  
62 6 mens. 7 mens. 9 mens.  
63 5 mens. 6 mens. 8 mens.  
Article trenta-vuit. Assegurança de vida i invalidesa  
Per a tot el personal inclòs en taules menor de 65 anys, s'estableix una assegurança col·lectiva de vida, que cobrirà els riscos de mort o d'invalidesa, i s'abonarien a la vídua/ o hereus legals, segons s'indica tot seguit:  
Causa Indemnització  
   
 Mort:  
- Derivada malaltia 1.500.000 PTA  
- Derivada accident 2.000.000 PTA  
 Invalidesa:  
- Gran invalidesa 1.500.000 PTA  
- Absoluta 1.500.000 PTA  
-Total 1.000.000 PTA  
-Parcial per accident fins a 800.000 PTA  
CAPITOL VII Altres disposicions  
Article trenta-nou. Retirada del permís de conduir  
En cas de retirada del permís de conduir, sempre que el fet causant no es produesca en l?execució d'una activitat retribuïda aliena a l?empresa, es destinarà el productor afectat a altres comeses adequades dins d'aquesta, i es respectaran els conceptes salarials de caràcter fix mensual.  
Article quaranta. Modificacions organitzatives  
A causa de les modificacions organitzatives de treball que l?empresa haja de fer en qualsevol secció o centre de treball, tot productor que passe a exercir funcions diferents que requeresquen el canvi de categoria laboral, mantindrà a títol personal les seues percepcions salarials.  
Els possibles excessos de salari entre la nova categoria i la de procedència s'abonaran en concepte de situació anterior, i quedaran congelats a l?efecte de futures revisions. L'esmentat complement serà absorbible en cas que el treballador fos destinat a un nou lloc de superior categoria.  
Article quaranta-u. Canvi de lloc de treball  
A sol·licitud de l?interessat, i a traves dels representants dels treballadors, l'empresa es compromet a estudiar la possibilitat d'oferir-li un altre lloc de treball conforme amb les seues aptituds físiques o psíquiques.  
Si el canvi impliqués modificació salarial, aquell mantindrà els seus ingressos fixos, encara que el seu salari i categoria seran les del nou lloc, per això si escau, tindrà un complement personal de «situació anterior» que comprendrà la diferència entre el seu salari fix anterior i el corresponent al nou lloc. L'esmentat complement serà absorbible si el treballador fos destinat a un nou lloc de superior categoria.  
Article quaranta-dos. Formació  
Es crearà una comissió de formació en cada centre a fi de:  
- Proposar i participar en l?elaboració de plans de formació.  
- Proposar quines accions de formació són imprescindibles i quines voluntàries, atenent-hi al següent criteri:  
a) Imprescindible és la formació que és indispensable per a l?execució de les funcions del lloc de treball. Aquesta formació s'haurà de realitzar dins de l?horari laboral o, si no era possible i s'hagués de fer fora de la jornada laboral, serà retribuïda com a hora ordinària de salari fix.  
b) Voluntària és la formació que es convoca amb caràcter voluntari i que contribueix al desenvolupament de capacitats individuals al si de l?empresa o fora d'aquesta. Es procurarà que aquesta formació no supose un cost addicional al treballador.  
Article quaranta-tres. Lot de Nadals  
S'acorda que el lot de Nadals sumarà 11.000 PTA brutes, aquest import s'inclourà com a ingrés en la nòmina del mes de desembre.  
Article quaranta-quatre. Drets sindicals  
La direcció de l'empresa s'ajustarà a les disposicions d'obligat compliment contingudes en la Llei Orgànica de Llibertat Sindical i a les disposicions futures que- la completaran o modificaran.  
Les hores sindicals a disposició dels representants de personal seran les que preceptivament s'establesquen en cada cas. El seu còmput, però, podrà efectuar-se amb caràcter anual, de manera que individualment cada representat que ultrapasse en un mes concret el crèdit assignat, per raons de provada necessitat, haurà de compensar-ho en mesos successius dins de l'any natural, reduint-ne l?ús en la mesura que pertoque.  
Article quaranta-cinc. Comissió bar d'Aldaia  
Per a la vigilància i control de preus i qualitats del bar d'Aldaia actuarà una comissió integrada per 3 membres del comitè d'empresa del centre de treball esmentat.  
DISPOSICIO SUPLETORIA  
En tot allò no regulat en aquest conveni se seguirà el que disposa el conveni nacional per a les indústries làcties i disposicions legals i administratives que el modifiquen o complementen, amb remissió expressa a l?Estatut dels Treballadors en tot allò que resulte aplicable, per manca de pacte individual o col·lectiu.  
DISPOSICIO FINAL  
Contraprestació. Els productors afectats per aquest conveni es comprometen, en compensació als avantatges sòcio-econòmics que en dimanen, a acceptar la seua aplicació sota la condició de no existència d'alteració col·lectiva il·legal de treball durant la seua vigència.  
Veure imatge